Neringa

Neringa („kosa“; ) je městačko w Klaipėdskim wobwodźe na zapadźe Litawskeje. Centrum politiskeje gmejny wobsteji ze wsow na Kurskej kosy, zarjadniske sydło je Nida při wuchodnym brjoze kosy. Ma něhdźe tři tysac wobydlerjow a je wuznamne stejišćo turizma w Litawskej.

 Geografija 
Ke gmejnje słuša cyły litawski dźěl Kurskeje kosy mjez kanalom pola Klaipėdy a hranicu z Kaliningradskej oblasću. Gmejnski teritorij nadeńdźe so tuž mjez Baltiskim morjom na zapadźe a Kurskim zaliwom na wuchodźe.

 Stawizny 
Hišće spočatk 20. lětstotka rěčeše wjetšina ludnosće na Kurskej kosy w kurskej rěči (Nehrungskurisch), wuchodobaltiskim dialekće. Bože słužby na kosy běchu najebać toho hižo w litawskej rěči. Po přizamknjenju Memelskeho kraja a Kurskeje kosy k Litawskej w lěće 1923 so kuršćina poměrnje spěšnje zhubi.

Město Neringa nasta w lěće 1961, jako zjednoćichu so wjeski Kurskeje kosy k zhromadnej politiskej gmejnje.

 Wotkazaj 

 Oficielne webstrony

Kategorija:Załožene 1961
Kategorija:Sydlišćo při Baltiskim morju